**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 15.09.2025, ora 08.00 – 16.09.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 16.09.2025, ora 07.00**

**RÂURI**

Debitele au fost în general staționare, exceptând râurile din bazinele hidrografice Vișeu, Iza, Tur, Someș (exceptând cursul mijlociu și inferior al Someșului), Crasna, Barcău, Crișuri (exceptând cursurile inferioare ale Crișului Negru și Crișului Alb), Arieș, cursul superior al Prutului și cursul mijlociu și inferior al Trotușului unde au fost în scădere.

Pe cursul mijlociu și inferior al Someșului și cursurile inferioare ale Crișului Negru și Crișului Alb, debitele au fost în creștere doar prin propagare, iar pe râurile din bazinele Suceava, Bașeu și din bazinul superior al Jijiei, debitele au fost în creștere datorită precipitațiilor înregistrate și propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari, în jurul și peste valorile medii, în bazinele Vișeu și Tur și mai mici (sub 30%) pe râurile din bazinele hidrografice: Moravița, Caraș, Nera, Cerna, Vedea, Rm. Sărat, Tazlău, Bârlad, bazinul superior al Timișului, în bazinul inferior al Bistriței, pe afluenții Prutului, pe unii afluenți din bazinele mijlocii și inferioare ale Jiului, Oltului și pe râurile din Dobrogea.

Este în vigoare **ATENȚIONAREA HIDROLOGICĂ** nr. 80 din 14.09.2025 până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creştere datorită precipitațiilor prognozate și propagării pe râurile din bazinele hidrografice Vișeu, Iza, Someșul Mare, Suceava, Moldova, Bistrița, Bașeu, Jijia și izolat, pe unele râuri mici, din zonele de deal și munte din sud – vestul, centrul și estul țării.

Pe râurile din bazinele hidrografice Bega, Timiș, Bârzava, Caraș, Nera, Cerna, Jiu, Olt, Vedea, Argeș, Ialomița, Buzău, Rm. Sărat, Putna, Trotuș, Bârlad, afluenții Prutului inferior și pe cele din Dobrogea, debitele vor fi staționare, iar pe celelalte vor fi în scădere.

Sunt posibile scurgeri pe versanți, torenți, pâraie, creșteri mai importante de niveluri și debite, pe unele râuri mici din zonele de deal și de munte din nord – estul și centrul țării datorită precipitațiilor sub formă de aversă, mai însemnate cantitativ, prognozate.

**DUNĂRE**

Debitul la intrarea în țară (secțiunea Baziaș) în intervalul 15 – 16.09.2025 a fost în creștere ușoară (2350 m3/s), sub media multianuală a lunii septembrie (3800 m3/s).

În aval de Porţile de Fier debitele au fost în creștere la Gruia și relativ staționare pe sectorul Calafat – Tulcea.

Debitul la intrarea în țară (secțiunea Baziaș) va fi în creștere (2500 m3/s).

În aval de Porțile de Fier debitele vor fi în creștere pe sectorul Gruia – Tr. Măgurele, staționare pe sectoarele Zimnicea – Oltenița și Galați – Tulcea și în scădere pe sectorul Călărași - Brăila.

**2.** **Situația meteorologică în intervalul 15.09.2025, ora 09.00 – 16.09.2025, ora 06.00**

**ÎN ŢARĂ**

Valorile termice diurne au fost ușor sub normele perioadei în nord și nord-est, dar peste acestea în restul țării, cu precădere în Oltenia și Muntenia. Cerul a fost variabil în vest și sud, iar în rest a prezentat unele înnorări ziua, și s-au semnalat averse local în jumătatea de nord a Moldovei unde s-au semnalat și descărcări electrice și izolat în Maramureș și estul Transilvaniei. Izolat, cantitățile de apă acumulate au fost de până la 15 l/mp în județul Suceava, unde au fost consemnate și căderi de grindină (din surse externe la Mușenița). Vântul a suflat slab și moderat, cu unele intensificări în centrul și nord-estul teritoriului (45...50 km/h), precum și pe crestele montane, mai ales în prima parte a zilei (70...90 km/h în Carpații Occidentali). Temperaturile maxime s-au încadrat între 17 grade la Rădăuți și 30 de grade la Calafat, Băilești și București-Filaret, iar la ora 06 se înregistrau valori termice cuprinse între 2 grade la Miercurea Ciuc și 19 grade la Șiria și Constanța-dig. Pe alocuri a fost ceață, dimineața în vest și centru, iar noaptea în nord-estul Moldovei, în Dobrogea și în zonele depresionare. OBSERVAȚIE - de ieri dimineață de la ora 6 au fost emise 8 atenționări cod galben pentru fenomene meteorologice periculoase imediate, 4 de către SRPV Cluj și 4 de către SRPV Bacău.

**LA BUCUREŞTI**

Vremea a fost frumoasă și caldă. Cerul a fost variabil, mai mult senin spre seară și noaptea, iar vântul a suflat slab până la moderat. Temperatura maximă a fost de 29 de grade la Afumați și Băneasa și 30 de grade la Filaret, iar la ora 6 se înregistrau 14 grade la Afumați și Băneasa și 16 grade la Filaret.

**3. Prognoza meteorologică în intervalul 16.09.2025, ora 09.00 – 17.09.2025, ora 09.00**

**ÎN ŢARĂ**

Valorile termice vor fi în creștere față de intervalul anterior în cea mai mare parte a țării. Pe parcursul zilei vremea va fi în general frumoasă, cu cer variabil, iar înnorări și izolat ploi de scurtă durată vor fi doar după-amiaza la munte. Spre seară și mai ales noaptea, nebulozitatea se va extinde și vor fi averse în Banat, Crișana, Maramureș, Transilvania, Moldova, local în Oltenia și izolat în Muntenia. Pe areale mici cantitățile de apă vor depăși 15...20 l/mp și vor fi descărcări electrice. Vântul va sufla slab și moderat, cu intensificări ( 45...50 km/h) în vest și izolat în sud-vest, iar în zona montană aferentă, mai ales pe creste, rafale de peste 70...80 km/h. Temperaturile maxime se vor situa între 23 și 32 de grade, iar cele minime între 9 și 18 grade. Dimineața și noaptea, pe suprafețe restrânse, se va forma ceață.

**LA BUCUREŞTI**

Vremea va fi frumoasă. Cerul va fi mai mult senin, cu înnorări spre finalul intervalului când va crește probabilitatea de ploaie. Vântul va sufla slab până la moderat. Temperatura maximă va fi de 29...30 de grade, iar cea minimă de 13...15 grade.

1. ***CALITATEA APELOR***

***Administrația Națională Apele Române*** informează despre producerea, în data de 15.09.2025, ora 10.00, unei posibile poluari a paraului Frumoasa, pe raza comunei Moara, localitatea Vornicenii Mari, judetul Suceava, manifestata printr-o apa de culoare negru-maroniu și miros. La fața locului s-a deplasat o echipa formata din reprezentanți ai I.T.A., G.R.R.A. și Laborator în vederea verificării celor sesizate și identificării eventualelor cauze. Natura substanței identificate: levigat rezultat din ”Centrul de Management Integrat al Deșeurilor Moara” evacuat pe mai multe guri băltea pe terenurile din jur după care se scurgea necontrolat în Pârâul Velnița. Poluator: SC FRITEHNIC SRL – administratorul Centrului de Management Integrat al Deșeurilor Moara. Au fost informate: Prefectura Suceava, ISU Bucovina Suceava, ANMAP-DJM Suceava si GNM-CJ Suceava. S-au prelevat probe de apă din următoarele secțiuni:

1. Evacuare stație de epurare CMID Moara;

2. Evacuare conductă CMID Moara, amonte 200 m de gura de evacuare a stației de epurare;

3.Apă suprafață pârâu Velnița, 500 m aval de gura de evacuare a stației de epurare;

4. Apă de suprafață râu Șomuzu Mare 4 km aval de CMID Moara;

5. Apă Bazin incendiu CMID Moara.

Nu s-a constat moratalitate piscicolă pe pârâul Velnița. Nu au fost afectate alte folosințe de apă. ABA Siret- Bacău, Serviciul IBA împreună cu GNM CJ Suceava vor desfășura un nou control în data de 16.09.2025, pentru verificări amănunțite și stabilire de măsuri ce se impun. În funcție de rezultatul buletinelor de analiză de laborator, se vor stabili măsurile și sancțiunile prevăzute de legistația în vigoare

***Administrația Națională Apele Române*** revine cu informații suplimentare referitor la posibila poluare accidentală înregistrată în data de 10.09.2025, ora 18.13, manifestată printr-o culoare gri, intensitate medie, a cursului de apa din canal Batiz (necadastrat), zona de intravilan a satului Tâmpa, comuna Băcia, județul Hunedoara, manționând că, din rezultatele analizelor efectuate pe probele de apă de suprafață recoltate, nu se confirmă poluarea accidentală.

1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, din rezultatele analizelor efectuate în data de 12.09.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia de monitoring a calităţii aerului cu indicativul: TL-2 (mun Tulcea-jud Tulcea), avand o valoare de 62.5 µg/m3. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia Naţională pentru Mediu și Arii Protejate-D.J.M. Timis*** informează despre producerea, în data de 11.09.2025, ora 10.30, unei poluari accidente a aerului, in intervalul orar 10.30-16.30, din cauza unor spulberari de cenusa, ca urmare a intensificarilor de vant (cca 20m/s) din zona compartimentului 2 al depozitului de cenusa si zgura Utvin, apartinand operatarului SC Colterm SA, situat la circa 10 km de mun. Timisoara, judetul Timis. S-a actionat prin umectarea compartimentului 2 cu ajutorul retelei de aspersoare (60 de bucati).

***Agenţia Naţională pentru Mediu și Arii Protejate-D.J.M. Dambovita*** informează despre producerea, în data de 13.09.2025, ora 21.47 unui incendiu care a cuprins cca 5 tone deseuri mase plastice depozitate necontrolat si vegetatie uscata pe raza localității Gamanesti, comuna Contesti, județul Dambovita, cu degajari mari de fum in atmosfera. Incendiul a fost lichidat in aceeasi zi, la ora 22.44. Nu au fost efectuate masuratori de calitate a aerului in zona afectata. Nu se cunosc cauzele declanșatoare. Vom reveni cu informații suplimentare.

1. **În domeniul solului și vegetației**

***Agenţia Naţională pentru Mediu și Arii Protejate-D.J.M.Arges*** si ***G.N.M.-C.J.Arges*** informează despre producerea, în data de 14.09.2025, ora 08.00 unei polauri accidentale a solului (cca 2 mp sant comunal) cu 20 litri apa de zacamant si 2 litri titei din cauza coroziunii unei conducte de pompare titei in zona de productie Valahia, sector Poian Lacului, 900 m distanta de Modul Americani-Parc 4 Sapata judetul Arges. Masuri: izolarea conductei, oprirea ponmparii, remedierea avariei si ecologizarea zonei.

***Garda Forestieră Râmnicu Vâlcea*** informează despre producerea, în data de 14.09.2025, ora 01.15, unui incendiu care a afectat cca 3 ha litiera pe raza OS Filiasi, loc Brabova, jud Dolj. Incendiul a fost stins in aceeasi zi, la ora 05.15 in urma interventiei a 2 silvicultori, 9 pompieri, 2 politisti si 11 cetateni. Cauza: curatarea vegetatiei prin folosirea focului deschis.

***Garda Forestieră Ploiești*** informează despre producerea, în data de 09.09.2025, ora 11.20 unui incendiu care a afectat cca 1 ha litiera (fond forestier privat) pe raza OS Muntenia, loc Ludesti, jud Dambovita. Incendiul a fost stins in aceeasi zi, la ora 18.00 in urma interventiei a 3 silvicultori, 8 pompieri, 2 politisti si a 4 cetateni. Cauza: folosirea focului deschis.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**